b'\n_START_ARTICLE_\nPape\xc5\xbe Janez II.\n_START_SECTION_\n\xc5\xbdivljenjepis\n_START_PARAGRAPH_\nJanez II. je rojen kot  Mercurius (Merkurij) in je bil pape\xc5\xbe med letoma 533 in 535. Bil je sin Projekta (latinsko: Projectus), rojen v Rimu in duhovnik (arhiprezbiter) v baziliki sv. Klemena v Rimu. Pape\xc5\xbe je postal 2. januarja 533 po dvomese\xc4\x8dni sedesvakanci._NEWLINE_Bil je prvi pape\xc5\xbe, ki je ob nastopu pape\xc5\xbeevanja spremenil svoje ime kot neprimerno, saj je bilo njegovo rojstno ime poganskega izvora in sicer ime rimskega boga Merkurja, ki v gr\xc5\xa1ki mitologiji ustreza bogu Hermesu. _NEWLINE_Rimski senat je izdal odlok zoper simonijo pri pape\xc5\xa1kih volitvah, ki je bil pa tudi zadnji odlok tega organa in ni imel vpliva na dogajanja. _NEWLINE_Pape\xc5\xbe je potrdil obrazec veroizpovedi, ki  je \xc5\xbeelel pridobiti monofizite, in ga je izdal kot dekret bizantinski cesar Justiijan marca 533: \xc2\xbbSin, ena od oseb nedeljive Trojice, se je u\xc4\x8dlove\xc4\x8dil in bila kri\xc5\xbean\xc2\xab, medtem ko so monofiziti izpu\xc5\xa1\xc4\x8dali \xc2\xbbSina\xc2\xab. _NEWLINE_V baziliki svetega Klemena je \xc5\xa1e sedaj viden napis nad baldahinom: \xc2\xbbMercurius presbyter\xc2\xab\xc2\xa0- \xc2\xbbDuhovnik Merkur\xc2\xab ter  monogram Johannes (Janez).\n_START_SECTION_\nSmrt\n_START_PARAGRAPH_\nJanez II. je umrl 8. maja 335 v Rimu in je pokopan v cerkvi svetega Petra v Rimu. Ni pri\xc5\xa1tet med svetnike.'